CELEX: 32020D1728
Language: hu
Date: 2020-11-17 00:00:00
Title: A Bizottság (EU) 2020/1728 végrehajtási határozata (2020. november 17.) a hasított sertések horvátországi osztályozási módszereinek engedélyezéséről (az értesítés a C(2020) 7880. számú dokumentummal történt) (Csak a horvát nyelvű szöveg hiteles)

2020.11.19.   
               
               
                  HU
               
               
                  Az Európai Unió Hivatalos Lapja
               
               
                  L 387/3
               
            
         A BIZOTTSÁG (EU) 2020/1728 VÉGREHAJTÁSI HATÁROZATA
         (2020. november 17.)
         a hasított sertések horvátországi osztályozási módszereinek engedélyezéséről
         
            
               (az értesítés a C(2020) 7880. számú dokumentummal történt)
            
         
         (Csak a horvát nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 20. cikke p) pontjára,
         mivel:
         
                     (1)
                  
                  
                     Az 1308/2013/EU rendelet IV. melléklete B. része IV. szakaszának 1. pontja értelmében a sertések hasított testének osztályozása céljából a színhústartalmat a Bizottság által engedélyezett osztályozási módszerekkel kell megbecsülni, és kizárólag a sertés hasított testének egy vagy több anatómiai részén végzett fizikai méréseken alapuló, statisztikailag igazolt értékelési módszereket lehet engedélyezni. Az osztályozási módszerek engedélyezésének feltételéül kell szabni azt, hogy az értékelés statisztikai hibája egy megadott tűréshatáron belül maradjon. Ezt a tűréshatárt az (EU) 2017/1182 felhatalmazáson alapuló bizottsági rendelet (2) V. mellékletének A. része határozza meg.
                  
               
                     (2)
                  
                  
                     Horvátország öt módszer („Hennessy Grading Probe 2 (HGP2)”, „Hennessy Grading Probe 7 (HGP7)”, „OptiGrade-MCP”, „OptiScan-TP” és „Manual method-ZP”) engedélyezését kérte a Bizottságtól. Horvátország e célból az (EU) 2017/1182 felhatalmazáson alapuló rendelet 11. cikkének (3) bekezdésében előírt jegyzőkönyvben bemutatta a bontásos vizsgálatának részletes leírását, ismertetve a módszerek alapjául szolgáló elveket, a bontásos vizsgálatának eredményét és a színhús százalékos arányának becslésére szolgáló egyenleteket.
                  
               
                     (3)
                  
                  
                     A kérelem értékelése során megállapítást nyert, hogy az osztályozási módszerek engedélyezéséhez szükséges feltételek teljesülnek. Következésképpen indokolt engedélyezni ezen osztályozási módszerek és képletek Horvátországban való alkalmazását.
                  
               
                     (4)
                  
                  
                     Az e határozatban előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A HATÁROZATOT:
         
            1. cikk
            
               (1)   A következő módszerek alkalmazása engedélyezett a hasított sertéseknek az 1308/2013/EU rendelet IV. melléklete B. része IV. szakaszának 1. pontja szerinti osztályozására Horvátországban:
               
                           a)
                        
                        
                           a „Hennessy Grading Probe 2 (HGP2)” elnevezésű műszer és az ahhoz kapcsolódó értékelési módszerek, amelyek részleteit a melléklet I. része határozza meg;
                        
                     
                           b)
                        
                        
                           a „Hennessy Grading Probe 7 (HGP7)” elnevezésű műszer és az ahhoz kapcsolódó értékelési módszerek, amelyek részleteit a melléklet II. része határozza meg;
                        
                     
                           c)
                        
                        
                           az „OptiGrade-MCP” elnevezésű műszer és az ahhoz kapcsolódó értékelési módszerek, amelyek részleteit a melléklet III. része határozza meg;
                        
                     
                           d)
                        
                        
                           az „OptiScan-TP” és az ahhoz kapcsolódó értékelési módszerek, amelyek részleteit a melléklet IV. része határozza meg;
                        
                     
                           e)
                        
                        
                           a mérőléces „manuális módszer (ZP)” és az ahhoz kapcsolódó értékelési módszerek, amelyek részleteit a melléklet V. része határozza meg.
                        
                     
            
               (2)   Az (1) bekezdés e) pontjában említett, mérőléces ZP manuális módszer és az ahhoz kapcsolódó értékelési módszerek csak olyan vágóhidak esetében engedélyezhetők, ahol a hetente levágott sertések száma éves átlagban nem haladja meg az 500-at.
            
         
         
            2. cikk
            Az engedélyezett műszerek és osztályozási módszerek nem módosíthatók, kivéve, ha módosításukat a Bizottság végrehajtási határozat útján kifejezetten engedélyezi.
         
         
            3. cikk
            Ennek a határozatnak a Horvát Köztársaság a címzettje.
         
         
            Kelt Brüsszelben, 2020. november 17-én.
            
               
                  a Bizottság részéről,
               
               Janusz WOJCIECHOWSKI
               
                  a Bizottság tagja
               
            
         
         
            (1)  HL L 347., 2013.12.20., 671. o.
         
         
            (2)  A Bizottság (EU) 2017/1182 felhatalmazáson alapuló rendelete (2017. április 20.) az 1308/2013/EU európai parlamenti és tanácsi rendeletnek a szarvasmarhák, a sertések és a juhok hasított testének uniós osztályozási rendszerei, valamint a hasított testek és az élő állatok bizonyos kategóriáira vonatkozó piaci árak bejelentése tekintetében történő kiegészítéséről (HL L 171., 2017.7.4., 74. o.).
      
      
         
            MELLÉKLET
            A HASÍTOTT SERTÉSEK HORVÁTORSZÁGI OSZTÁLYOZÁSI MÓDSZEREI
            I. RÉSZ
            
               
                  Hennessy Grading Probe 2 (HPG 2)
               
            
            
                     
                        1.
                     
                     
                        Az e részben előírt szabályok akkor alkalmazandók, ha a hasított sertések osztályozása a „Hennessy Grading Probe 2 (HGP 2)” elnevezésű műszer használatával történik.
                     
                  
                     
                        2.
                     
                     
                        A műszer egy fotodiódával (LYU 260-EO típusú Siemens LED-del és 58 MR típusú fotodetektorral) ellátott, 5,95 milliméter átmérőjű szondával (a szonda végén lévő pengénél az átmérő 6,3 mm) van felszerelve, működési tartománya 0–120 mm közötti.
                     
                  
                     
                        3.
                     
                     
                        A hasított test színhústartalmát a következő képlet alapján kell kiszámítani:
                        
                                     
                                 
                                 
                                    LMPHGP 2 = 68,54165 – (0,7727577 × F) + (0,008924575 × M)
                                 
                              ahol:
                        
                                    LMPHGP 2
                                    
                                 
                                 
                                    =
                                 
                                 
                                    a hasított test becsült színhústartalma százalékban,
                                 
                              
                                    F
                                 
                                 
                                    =
                                 
                                 
                                    a hátszalonna vastagsága (bőrrel együtt) milliméterben, a hasítás vonalától kifelé 7 centiméterre, befelé 4 centiméterre, hátulról a második és a harmadik borda között mérve,
                                 
                              
                                    M
                                 
                                 
                                    =
                                 
                                 
                                    az izom vastagsága milliméterben, az F-fel egy időben és ugyanazon a helyen mérve.
                                 
                              
                  
                     
                        4.
                     
                     
                        Ez a képlet a 60–120 kg tömegű hasított testek esetében érvényes (meleg súly).
                     
                  II. RÉSZ
            
               
                  Hennessy Grading Probe 7 (HPG 7)
               
            
            
                     
                        1.
                     
                     
                        Az e részben előírt szabályok akkor alkalmazandók, ha a hasított sertések osztályozása a „Hennessy Grading Probe 7 (HGP 7)” elnevezésű műszer használatával történik.
                     
                  
                     
                        2.
                     
                     
                        A műszer egy fotodiódával (LYU 260-EO típusú Siemens LED-del és 58 MR típusú fotodetektorral) ellátott, 5,95 milliméter átmérőjű szondával (a szonda végén lévő pengénél az átmérő 6,3 mm) van felszerelve, működési tartománya 0–120 mm közötti.
                     
                  
                     
                        3.
                     
                     
                        A hasított test színhústartalmát a következő képlet alapján kell kiszámítani:
                        
                                     
                                 
                                 
                                    LMPHGP 7 = 66,92177 – (0,7505144 × F) + (0,03170816 × M)
                                 
                              ahol:
                        
                                    LMPHGP 7
                                    
                                 
                                 
                                    =
                                 
                                 
                                    a hasított test becsült színhústartalma százalékban,
                                 
                              
                                    F
                                 
                                 
                                    =
                                 
                                 
                                    a hátszalonna vastagsága (bőrrel együtt) milliméterben, a hasítás vonalától kifelé 7 centiméterre, befelé 4 centiméterre, hátulról a második és a harmadik borda között mérve,
                                 
                              
                                    M
                                 
                                 
                                    =
                                 
                                 
                                    az izom vastagsága milliméterben, az F-fel egy időben és ugyanazon a helyen mérve.
                                 
                              
                  
                     
                        4.
                     
                     
                        Ez a képlet a 60–120 kg tömegű hasított testek esetében érvényes (meleg súly).
                     
                  III. RÉSZ
            
               
                  OptiGrade-MCP
               
            
            
                     
                        1.
                     
                     
                        Az e részben előírt szabályok akkor alkalmazandók, ha a sertések hasított testének osztályozása az „OptiGrade-MCP” elnevezésű műszer használatával történik.
                     
                  
                     
                        2.
                     
                     
                        A műszer 6 milliméter átmérőjű fotoszondával, infravörös fotodiódával (Siemens) és fototranzisztorral (Siemens) van felszerelve. Működési tartománya 0 mm-től 110 mm-ig terjed.
                     
                  
                     
                        3.
                     
                     
                        A hasított test színhústartalmát a következő képlet alapján kell kiszámítani:
                        
                                     
                                 
                                 
                                    LMPMCP = 66,863 – (0,6809437 × F) + (0,02633554 × M)
                                 
                              ahol:
                        
                                    LMPMCP
                                    
                                 
                                 
                                    =
                                 
                                 
                                    a hasított test becsült színhústartalma százalékban,
                                 
                              
                                    F
                                 
                                 
                                    =
                                 
                                 
                                    a hátszalonna vastagsága (bőrrel együtt) milliméterben, a hasítás vonalától kifelé 7 centiméterre, befelé 4 centiméterre, hátulról a második és a harmadik borda között mérve,
                                 
                              
                                    M
                                 
                                 
                                    =
                                 
                                 
                                    az izom vastagsága milliméterben, az F-fel egy időben és ugyanazon a helyen mérve.
                                 
                              
                  
                     
                        4.
                     
                     
                        Ez a képlet a 60–120 kg tömegű hasított testek esetében érvényes (meleg súly).
                     
                  IV. RÉSZ
            
               
                  OptiScan-TP
               
            
            
                     
                        1.
                     
                     
                        Az e részben előírt szabályok akkor alkalmazandók, ha a hasított sertések osztályozása az „OptiScan TP” elnevezésű műszer használatával történik.
                     
                  
                     
                        2.
                     
                     
                        Az Optiscan-TP műszer fel van szerelve egy digitális képalkotóval, amely a hasított test két mérési pontján készít megvilágított képet. A képeket kell alapul venni a hátszalonna és az izom vastagságának kiszámításához. A mért értékeket magával az Optiscan-TP műszerrel kell átszámítani a színhústartalom becsült értékére. A képeket el kell menteni, így később ellenőrizni lehet őket. Az integrált Bluetooth® interfész könnyű adatátvitelt tesz lehetővé.
                     
                  
                     
                        3.
                     
                     
                        A hasított test színhústartalmát a következő képlet alapján kell kiszámítani:
                        
                                     
                                 
                                 
                                    LMPTP =66,52167 – (0,5215984 × F) + (0, 01604653 × M)
                                 
                              ahol:
                        
                                    LMPTP
                                    
                                 
                                 
                                    =
                                 
                                 
                                    a hasított test becsült színhústartalma százalékban,
                                 
                              
                                    F
                                 
                                 
                                    =
                                 
                                 
                                    a látható szalonnavastagság (bőrrel együtt) milliméterben, a hasított test középvonalán, a középső farizmot (gluteus medius) fedő szalonna legvékonyabb részén mérve,
                                 
                              
                                    M
                                 
                                 
                                    =
                                 
                                 
                                    a legkisebb izomvastagság a gluteus medius elülső vége és a gerinccsatorna háti része között mérve.
                                 
                              
                  
                     
                        4.
                     
                     
                        Ez a képlet a 60–120 kg tömegű hasított testek esetében érvényes (meleg súly).
                     
                  V. RÉSZ
            
               
                  Manuális módszer (ZP)
               
            
            
                     
                        1.
                     
                     
                        Az e részben előírt szabályok akkor alkalmazandók, ha a hasított sertések osztályozása a mérőléc alkalmazásán alapuló „manuális módszer (ZP)” elnevezésű módszerrel történik.
                     
                  
                     
                        2.
                     
                     
                        E módszer alkalmazása során az osztályozást mérőléc segítségével, predikciós egyenlet alapján végzik. A módszer a szalonna és az izom vastagságának a hasított test középvonalán, manuálisan történő mérésén alapul.
                     
                  
                     
                        3.
                     
                     
                        A hasított test színhústartalmát a következő képlet alapján kell kiszámítani:
                        
                                     
                                 
                                 
                                    LMPZP = 66,18242 – (0, 5312573 × F) + (0,02048905 × M)
                                 
                              ahol:
                        
                                    LMPZP
                                    
                                 
                                 
                                    =
                                 
                                 
                                    a hasított test becsült színhústartalma százalékban,
                                 
                              
                                    F
                                 
                                 
                                    =
                                 
                                 
                                    a látható szalonnavastagság (bőrrel együtt) milliméterben, a hasított test középvonalán, a középső farizmot (gluteus medius) fedő szalonna legvékonyabb részén mérve,
                                 
                              
                                    M
                                 
                                 
                                    =
                                 
                                 
                                    a legkisebb izomvastagság a gluteus medius elülső vége és a gerinccsatorna háti része között mérve.
                                 
                              
                  
                     
                        4.
                     
                     
                        Ez a képlet a 60–120 kg tömegű hasított testek esetében érvényes (meleg súly).